NOBLE ดีด 6% หลัง 2 เดือน กวาดยอดพรีเซลล์ 5 พันลบ. ลุ้นดันรายได้ปีนี้ 1.1 หมื่นลบ.
NOBLE ดีด 6% ราคาแตะ 5.40 ลบ. หลังเปิดยอดพรีเซลล์ 2 เดือน 5 พันลบ. ลุ้นดันรายได้ปี 65 เข้าเป้า 1.1 หมื่นลบ. โบรกแนะเป้า 6.40 บ. คาดกำไรปี 65 โตกระโดด
NOBLE ดีด 6% ราคาแตะ 5.40 ลบ. หลังเปิดยอดพรีเซลล์ 2 เดือน 5 พันลบ. ลุ้นดันรายได้ปี 65 เข้าเป้า 1.1 หมื่นลบ. โบรกแนะเป้า 6.40 บ. คาดกำไรปี 65 โตกระโดด
2 มี.ค. 2565

ผู้สื่อข่าวรายงานว่า ราคาหุ้น บริษัท โนเบิล ดีเวลลอปเมนท์ จำกัด (มหาชน) หรือ NOBLE ล่าสุด ณ เวลา 15:32 น. อยู่ที่ 5.40บาท บวก 0.30 บาท หรือ  5.88% สูงสุดที่ 5.45 บาท ต่ำสุดที่ 5.10 บาท ด้วยมูลค่าซื้อขาย 75.21 ล้านบาท

ทั้งนี้ บล.เอเซีย พลัส ระบุในบทวิเคราะห์ (2 มี.ค.2565) ว่า ปี 2565 NOBLE มีแผนเปิดโครงการใหม่เชิงรุกมากถึง 18 โครงการ มูลค่า 4.77 หมื่นล้านบาท (ปี 2564 เปิดเพียง 3 โครงการ มูลค่า 6.9 พันล้านบาท) ผ่านการร่วมทุนกับกลุ่มพันธมิตรรายใหญ่ทั้ง BTS และ Hongkong Land จำนวน 8 โครงการ มูลค่า 3.08 หมื่นล้านบาท
รวมถึงขยายสู่กลุ่มสินค้าแนวราบทั้งบ้านเดี่ยว ทาวน์โฮมมากขึ้น (ปีนี้กำหนดเปิด 9 โครงการ มูลค่า 1.55 หมื่นล้านบาท) และเจาะกลุ่มระดับกลาง-ล่าง ภายใต้แบรนด์ NUE สำหรับสินค้าทั้งคอนโดฯ และแนวราบต่อเนื่อง ภายใต้แผนเปิดโครงการใหม่ข้างต้น บวกกับสต๊อกสินค้าพร้อมขายที่มีอยู่ 2.5 หมื่นล้านบาท ทำให้บริษัทตั้งเป้ายอด Presale ปีนี้ที่ 2.8 หมื่นล้านบาท (สูงจาก 8 พันล้านบาทปีก่อน) คาดมาจากยอดขายโครงการใหม่ 1.8 หมื่นล้านบาท และขายสต๊อกโครงการเดิม 1 หมื่นล้านบาท
โดยล่าสุด 2 เดือนแรกปี 2565 สามารถทำ Presale ได้ 5 พันล้านบาท (คิดเป็น 18% ของเป้าบริษัททั้งปี) โดยประมาณ 4 พันล้านบาทจากการเปิดขาย 5 คอนโดฯ ใหม่ รวมมูลค่า 1.5 หมื่นล้านบาท และอีก 1 พันล้านบาทจากการขายโครงการเดิม
ทั้งนี้แม้ทิศทางกำไรปี 2565 คาดฟื้นตัวสูง 86% เมื่อเทียบจากปีก่อน เท่ากับ 1.25 พันล้านบาท ตามการบันทึกรายได้ขายอสังหาฯ เติบโต 61% เมื่อเทียบจากปีก่อน อยู่ที่ 1.05 หมื่นล้านบาท (ใกล้เคียงเป้าบริษัทเองที่ 1.1 หมื่นล้านบาท ซึ่งคาดรับรู้ 3 พันล้านบาทใน ครึ่งแรกปี 2565  และอีก 8 พันล้านบาทใน ครึ่งหลังปี 2565) รองรับด้วย Backlog (ข้อมูลล่าสุดถึง 20 ก.พ. 2565) คิดเป็นสัดส่วน 72% ของเป้าปีนี้ โดยหลักมาจากการส่งมอบคอนโดฯ ใหม่ 5 โครงการ
อย่างไรก็ดีด้วยกรอบเวลากำหนดเสร็จของโครงการใหม่ทั้งหมดเกิดขึ้นในครึ่งหลังปี 2565 ทำให้ภาพรวมครึ่งแรกปี 2565 มีโอกาสขาดทุน เนื่องจากการขายโอนฯ คงมาจากการระบายสต๊อกโครงการเดิม ทำให้มาร์จิ้นยังถูกกดดันจากการใช้กลยุทธ์ด้านราคา บวกกับค่าใช้จ่ายที่สูงขึ้นจากการเปิดโครงการใหม่จำนวนมาก จึงแนะนำ SWITCH ไป AP,SC,LH ประเมินราคาเป้าหมาย NOBLE ที่ 6.40 บาท